Document ID: 31987R3618

NEUVOSTON ASETUS (ETY) N:o 3618/87,
annettu 30 päivänä marraskuuta 1987,
tiettyjä Tunisiasta peräisin olevia alkuperänimityksen saaneita viinejä koskevan sopimuksen muuttamisesta tehdyn Euroopan talousyhteisön ja Tunisian tasavallan sopimuksen tekemisestä kirjeenvaihtona
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon 25 päivänä huhtikuuta 1976 allekirjoitetun Euroopan talousyhteisön ja Tunisian tasavallan yhteistyösopimuksen ja erityisesti sen 20 artiklan 2 ja 3 kohdan,
sekä katsoo, että
asetuksella (ETY) N:o 2457/78(1) neuvosto hyväksyi yhteisön puolesta Euroopan talousyhteisön ja Tunisian tasavallan välisen tiettyjä Tunisiasta peräisin olevia alkuperänimityksen saaneita viinejä koskevan kirjeenvaihtona tehdyn sopimuksen; kyseisessä sopimuksessa vahvistettiin luettelo viineistä, joita saadaan tuoda tullitta yhteisöön vuotuisen 50 000 hehtolitran kiintiön rajoissa, ja
"Coteaux d'Utique" nimityksellä varustetuille viineille on tunnustettu oikeus tarkistettuun alkuperänimitykseen komission asetuksen (ETY) N:o 997/81(2) mukaisesti, sellaisena kuin se on muutettuna asetuksella (ETY) N:o 1224/83(3),
ON ANTANUT TÄMÄN ASETUKSEN:
1 artikla
Hyväksytään yhteisön puolesta tiettyjä Tunisiasta peräisin olevia alkuperänimityksen saaneita viinejä koskevan sopimuksen muuttamisesta tehty Euroopan talousyhteisön ja Tunisian tasavallan kirjeenvaihtona tehty sopimus.
Sopimuksen teksti on tämän asetuksen liitteenä.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1987.

Labels: 18
3
17
5